nahid-hub/BLUGE-bengali-wikipedia-section-title-prediction huggingface dataset:
ইতিহাসের পাতা জুড়ে অনেক সভ্যতাতেই বেশান্তর এর চর্চা হয়েছে। হিন্দু, গ্রিক, নর্স পুরাণে এর অনেক উদাহরণ আছে। বিভিন্ন কারণে বিভিন্ন স্তরের অনেক ঐতিহাসিক ব্যক্তিত্বকেও বেশান্তর করতে দেখা গেছে। লোককথা, সাহিত্য, থিয়েটার ও সংগীতে বেশান্তরের উজ্জ্বল ইতিহাস আছে। কাবুকি, কোরীয় শমন, চিনে অপেরা যার উদাহরণ।

হিন্দু পুরাণে বেশান্তর একটি পরিচিত ঘটনা। রামায়ণে উত্তরকাণ্ডে রাজা ইলার কাহিনিতে ভগবান শিবকে নারীবেশে পার্বতীর সাথে জলকেলি করতে দেখা যায়। সমুদ্র মন্থনে বিষ্ণু অসুরদের লক্ষ্যচ্যুত করতে "মোহিনী" নামে নারীর রূপ ধারণ করেন। সেটাকেও বেশান্তরের রূপভেদ বলা যেতে পারে। মহাভারতে অনেকগুলি গুরুত্বপূর্ণ ঘটনা বেশান্তর-সম্বন্ধীয়। বিরাটপর্বে অজ্ঞাতবাসে থাকাকালীন অর্জুন প্রায় এক বছর "বৃহন্নলা" নামে নর্তকী নারীর ছদ্মবেশ ধরে মৎস্যরাজ্যে যাপন করেছিলেন (বর্তমানে "বৃহন্নলা" শব্দটি রূপান্তরকামী অর্থে ব্যবহৃত হয়)। রাজা দ্রুপদের কন্যা শিখণ্ডী পুরুষ সেজে যুদ্ধে অংশগ্রহণ করতেন। আবার মৌষলপর্বে যাদবরা কৃষ্ণপুত্র শাম্বকে জোরপূর্বক গর্ভবতী নারী সাজিয়ে বিদ্রূপ করেছিল।

গ্রিক পুরাণে ওম্ফ্যালি হেরাক্লিসকে স্ত্রীবেশে দাসী হিসেবে জীবন অতিবাহিত করার শাস্তি দিয়েছিলেন। ট্রোজান যুদ্ধ থেকে বাঁচতে অ্যাকিলিস নারীর ছদ্মবেশ ধারণ করেছিলেন। দ্বিতীয় বিশ্বযুদ্ধের আগে ইউরোপে মহিলারা ছেলেদের পোশাক পরার অনুমতি পেতেন না। তবে ইতিহাসে প্রতাপশালী নারীযোদ্ধাদের বেশান্তর করতে দেখা যায়। যেমন, ফ্রান্সের 'জোয়ান অফ আর্ক', ভারতের ঝাঁসির রানি লক্ষ্মীবাঈ।

ভারতীয় থিয়েটার ও চলচ্চিত্রের ইতিহাসে বেশান্তরের অনেক উদাহরণ আছে। তৎকালীন সমাজে মেয়েদের অভিনয় করা প্রথা-বিরুদ্ধ ছিল বলে, নারীচরিত্রে পুরুষদেরই অভিনয় করতে হত। ১৯১৩ সালে নির্মিত প্রথম ভারতীয় ছবি "রাজা হরিশ্চন্দ্র"-তে হরিশ্চন্দ্রের স্ত্রী তারাদেবীর ভূমিকায় অভিনয় করেন আন্না সালুঙ্কে নামে এক মরাঠি যুবক। বাংলা থিয়েটারেও অনুরূপ দৃষ্টান্তের অভাব নেই। শোনা যায়, বিশ্বকবি রবীন্দ্রনাথ ঠাকুরের দাদা জ্যোতিরিন্দ্রনাথ ঠাকুর মেয়ে সেজে নারী-চরিত্রাভিনয়ে পারদর্শী ছিলেন। মাইকেল মধুসূদন দত্তের কৃষ্ণকুমারী নাটকে জ্যোতিরিন্দ্রনাথ অহল্যাদেবী নামে এক সাহসী রানির ভূমিকায় অভিনয় করেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ইতিহাস
titleC. প্রকারভেদ
titleD. সামাজিক প্রভাব ও সমস্যা
উত্তর: titleB
বেদোক জলাধার এখন জলের বিভিন্ন খেলাধুলার জন্য উন্মুক্ত যেমন ওয়েগবোর্ডিং, নৌযান, মাছ ধরা, ক্যানোয়িং এবং কায়াকিং। এটি সিঙ্গাপুর স্পোর্টস কাউন্সিলের (এসএসসির) জলের খেলা আগ্রহীদের বিভিন্ন ক্রিয়াকলাপের জন্য ব্যবহার করতে দেয় যা জলের মানের সাথে আপস করে না। এইচএসবিসির ওয়েকবোর্ড বিশ্বকাপ সিঙ্গাপুর ২০০৪-এর মধ্য দিয়ে এই অনুষ্ঠানের সূচনা হয়েছিল, যা ২০০৪ সালের ৩০-৩১ অক্টোবর বেদোক জলাধারে অনুষ্ঠিত হয়েছিল এবং এটি স্থানীয় জলাশয়ে অনুষ্ঠিত প্রথম আন্তর্জাতিক জল ক্রীড়া অনুষ্ঠান ছিল। 

বেদোক জলাশয়ের পশ্চিম অংশের পাহাড়টি মডেল গ্লাইডারগুলো উড়ানোর জন্য জনপ্রিয় জায়গা।

২০১৪ সালের সেপ্টেম্বরে বেদোক জলাশয়ে অনুশীলনকারী একজন কায়কার তার নৌকা থেকে জলে পড়ে যায়। পন্টুনের দিকে সাঁতার কাটতে গিয়ে তিনি অনুভব করলেন তার পায়ে কিছু কামড় দিচ্ছিল এবং পানির বাইরে বেরোনোর পর তাঁর পায়ে প্রচুর আঘাত ও ক্ষতচিহ্ন দেখা গিয়েছিল। জীববিজ্ঞানীরা দাবি করেছিলেন যে জলাশয়ের আক্রমণাত্মক কচ্ছপ বা মাছের আক্রমণে এমন হতে পারে। ২০১৪ সালের সেপ্টেম্বর থেকে ডিসেম্বর পর্যন্ত আরও হামলার খবর পাওয়া গেছে এবং ফলস্বরূপ, বেদোক জলাশয়ে ক্রীড়া এবং বিনোদনমূলক কার্যক্রম স্থগিত করা হয়েছিল। ইতিমধ্যে, আফ্রিকান ওয়াকিং ক্যাটফিশ, ময়ুর খাদ, টার্পন এবং আর্মার্ড সাকার ক্যাটফিশের মতো বিভিন্ন ধরনের শিকারী মাছ জলাশয়ে ধরা পড়েছে। সরকার জলে প্রবেশকারীদের পরামর্শদাতা নিয়োগ করেছে এবং এখানে মাছ ছেড়ে দেওয়ার অপরাধে জন্য গুরুতর অর্থদন্ড ও জরিমানা জারি করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ঘটনাবলী
titleC. বেদোক জলাধার পার্ক
titleD. আধার
উত্তর: titleD
২০১৮ সালে কন্তে প্রধানমন্ত্রী হওয়ার পর, ইতালির অভিবাসন অভিযানের কঠোর নিয়ন্ত্রণের মাধ্যমে সরকারের এন্টি-ইমিগ্রেশন বেসামরিক প্রতিশ্রুতি প্রদানের জন্য দ্রুত পদক্ষেপ নেন। ২০১৩ সাল থেকে, ইতালি লিবিয়া থেকে নৌকায় আসা ৭০০০,০০০ এরও বেশি আফ্রিকান অভিবাসীকে শোষণ করেছে।তার প্রধানমন্ত্রিত্তের সময়, কন্তে এবং তার স্বরাষ্ট্রমন্ত্রী ম্যাট্টো সালভিনি অভিবাসন ও জনসাধারণের নিরাপত্তা সম্পর্কিত কঠোর নীতিমালা প্রচার করেছিলেন।

২০১০ সালের ১০ জুন কন্তের অনুমোদনের পর, সালভিনি ইতালীয় বন্দর বন্ধ করার ঘোষণা দিয়েছিলেন, "ইউরোপে প্রত্যেকে নিজের ব্যবসা করছে, এখন ইতালির তার মাথা তুলে দাড়াচ্ছে।চলুন অবৈধ অভিবাসনের ব্যবসা বন্ধ করি"। ম্যডেসিনস সানস ফ্রন্টিয়েরেস এবং এসওএস মেদিতেরানীর যৌথভাবে পরিচালিত জাহাজ অ্যাকুয়ারিয়াস এবং 600 এরও বেশি অভিবাসীকে বহন করে ইতালীয় কর্তৃপক্ষের একটি বন্দর থেকে প্রত্যাখ্যান করা হয়েছিল, সমন্বয় কেন্দ্র থেকে অভিবাসীদের উদ্ধার করার কথা বলা সত্ত্বেও।ইতালীয় কর্তৃপক্ষ জাহাজটিকে মাল্টার একটি বন্দরে যোগাযোগ করার জন্য বলেছিল, কিন্তু মাল্টাও সেটা প্রত্যাখ্যান করেছিল। কন্তে ইমানুয়েল ম্যাক্রোন কে ভণ্ড বলে অভিযুক্ত করেন যখন ম্যাক্রন বলেন, ইতালি "দায়িত্বহীনভাবে অভিবাসীদের প্রবেশ নিষিদ্ধ করছে এবং এটি আন্তর্জাতিক সামুদ্রিক আইন লঙ্ঘন করেছে।

২০১৮ সালের ২৪ সেপ্টেম্বর, মন্ত্রিপরিষদ তথাকথিত "সালভিনি ডিক্রী" অনুমোদন করে, যার মধ্যে বেশিরভাগ কঠোর পদক্ষেপগুলি রয়েছে যা ইতালীয় সরকার অভিবাসীদের জন্য সুরক্ষার মূল রূপগুলি বিলুপ্ত করে এবং তাদেরকে তাদের নির্বাসিত করা সহজ করে দেবে।সামাজিকভাবে বিপজ্জনক" বা যারা অপরাধ হিসাবে দোষী সাব্যস্ত করা হয়েছে তাদের শরণার্থী আবেদন প্রক্রিয়া স্থগিত করা হবে।

সঠিক অনুচ্ছেদ শিরোনাম কোনটি?
titleA. অর্থনৈতিক নীতি
titleB. অভিবাসন
titleC. বিতর্ক
titleD. সরকারী তথ্য
উত্তর: titleB
আধুনিক শহর আর্মাভির, আরারাত সমভূমির মাঝামাঝি ৮.৫১ বর্গকিলোমিটার এলাকা জুড়ে রয়েছে, যা রাজধানী ইয়েরেভান থেকে ৪৭ কিলোমিটার দূরত্বে অবস্থিত।

আর্মাভির আশেপাশের অঞ্চলটি প্রাচীন আর্মেনিয়ার অন্যতম গুরুত্বপূর্ণ অঞ্চল। শহরটি আর্গিশতিখিনিলি শহরের ৬ কিমি উত্তর-পূর্বে এবং ঐতিহাসিক আর্মাভির ৮ কিমি উত্তরে অবস্থিত। এই অঞ্চলটি প্রাচীন আর্মেনিয়ান রাজ্যের আরাগাতোটন ক্যান্টনের সাথে সম্পর্কিত। এর চারপাশে সরদারপাট, নোরাপাট, মৃগশত, মাইসিসিয়ান ও নরওয়ানসহ অনেক বড় গ্রাম রয়েছে।

সঠিক অনুচ্ছেদ শিরোনাম কোনটি?
titleA. উৎপত্তি
titleB. জনসংখ্যার উপাত্ত
titleC. জলবায়ু
titleD. ভূগোল
উত্তর: titleD
মাক্স মুলার বিবাহিত ছিলেন। তিনি "জর্জিনা এডিলেইড" নাম্নী এক রমণীর সাথে পরিণয়সূত্রে আবদ্ধ হয়েছিলেন। ১৯১৬ সালে জর্জিনা মৃত্যু-পূর্ব পর্যন্ত মুলারের যাবতীয় কাগজপত্র সযত্নে রক্ষণাবেক্ষন করতেন ও যোগাযোগ কার্যক্রম সুষ্ঠুভাবে পরিচালনা করতেন। প্রামাণ্য দলিল-পত্রগুলো বর্তমানে অক্সফোর্ডের বোদলিয়ান লাইব্রেরীতে সংরক্ষিত আছে। মুলারের একমাত্র সন্তান "উইলহেম মাক্স মুলার"ও ছিলেন প্রতিভাবান বুদ্ধজীবী ও যুক্তরাষ্ট্রের প্রাচ্যভাষাবিৎ।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. রামকৃষ্ণ পরমহংসদেব
titleD. স্বামী বিবেকানন্দ
উত্তর: titleB
বুদ্ধের সময়কালে বৌদ্ধ ভিক্ষুগণ ধ্যানে-জ্ঞ্যানে অত্যন্ত উচ্চ মার্গের চেতনা সম্পন্ন ছিলেন। তাদের মধ্যে যে যেই বিষয়ে সাধনা করতেন সে সেই বিষয়ে অত্যধিক উন্নতি সাধন করতেন। এই সময়ে ভিক্ষুদের মধ্যে সুত্রধর, বিনয়ধর এবং মাতিকাধর নামে তিন ধারার সাধনাকারী ভিক্ষু ছিলেন। এই তিন শ্রেণীর ভিক্ষুগণ সকলেই ছিলেন স্মৃতিধর।

স্মৃতিধর এই ভিক্ষুগণ শ্রুতি থেকে স্মৃতিতে বুদ্ধ বাণীকে সংরক্ষন করতেন। নিরন্তর অধ্যবসায়ে ভিক্ষুগণ তাদের শিষ্য পরম্পরায় এই রীতি সচল রাখতেন। বুদ্ধের শিষ্যদের মধ্যে প্রায় প্রত্যেকেরই এই শ্রুতি ও স্মৃতি ক্ষমতা ছিল। তাই ত্রিপিটক গ্রন্থনের পূর্বে সুত্রধরেরা সূত্র, বিনয়ধরেরা বিনয় এবং মাতিকা ধরেরা অভিধর্ম পিটক স্মৃতিতে রাখতেন।

সঠিক অনুচ্ছেদ শিরোনাম কোনটি?
titleA. ত্রিপিটকের অভ্যন্তরীণ গ্রন্থের পরিচয়
titleB. গ্রন্থন পূর্বক ত্রিপিটকের অবস্থা
titleC. ভাগ
titleD. ত্রিপিটকে ধর্মস্কন্দের বিন্যাস
উত্তর: titleB
১৮৯০ এর সময়ে প্রধানত ভ্রাম্যমান প্রদর্শকরাই ছবি দেখাতেন অস্থায়ী ছাউনিতে, বিচিত্রানুষ্ঠানের অঙ্গ হিসেবে। ছবির দৈর্ঘ্য এক মিনিটের বেশি হত না, সাধারণত একটাই দৃশ্য থাকত, তাতে দেখান হত সর্বজনীন দৃশ্য, দৈনন্দিন জীবনযাত্রা, কোনো খেলাধুলার অংশ অথবা স্ল্যাপস্টিক কৌতুকাভিনয়। ছবি হত সাদা-কালোয় তোলা এবং নির্বাক, চলচ্চিত্রের কোনওরকম বৈশিষ্ট্য তাতে থাকত না।
ঊনবিংশ শতক শেষ হবার আগেই চলচ্চিত্রশিল্প সম্পর্কিত ব্যবসা যে সারা বিশ্ব জুড়েই ফুলে-ফেঁপে ওঠে তার মূলে ছিল বাস্তনানুগ চলমান ছবির অভিনবত্ত্ব। চলচ্চিত্র একবার তোলা হয়ে গেলে বিশ্বের যেকোনো জায়গায় দেখান সম্ভব ছিল, এতে করে দর্শক সুদূর দেশের চলমান ভ্রমণবৃত্তান্ত নিজের শহরে বসেই দেখতে পেতেন। সহজ সরল ও সুলভ বিনোদনের মাধ্যম হিসেবে চলচ্চিত্র খুব তাড়াতাড়ি সাধারণ্যে গৃহীত হয়ে যায় আর ভিক্টরিয়ান যুগের শেষের দিকেই সর্বাধিক জনপ্রিয় দৃষ্টিগ্রাহ্য শিল্পমাধ্যম হয়ে ওঠে।

স্ক্লাডানোস্কি ভ্রাতৃদ্বয় ১৮৯৫ সালে বার্লিন উইন্টারগার্টেন থিয়েটার প্রেক্ষাগৃহে প্রকাশ্য চলচ্চিত্র প্রদর্শনীর আয়োজন করেন। ১৮৯৬ সালে মেলবোর্ন এথেনিয়াম প্রেক্ষাগৃহে চলচ্চিত্র প্রদর্শন শুরু হয়। বিংশ শতকের প্রাক্কালেই জনপ্রিয় বিনোদনস্থল হিসেবে নাট্যশালা বা ক্যাবারে প্রদর্শনশালার পাশাপাশি চলচ্চিত্র প্রেক্ষাগৃহ নিজের জায়গা করে নেয়।
১৯২৭ পর্যন্ত চলমান ছবির সঙ্গে কোনো শব্দ যুক্ত থাকতনা, চলচ্চিত্রের ইতিহাসে এই সময়কে নির্বাক যুগ বলা হয়। দর্শকদের অভিজ্ঞতাকে সমৃদ্ধ করার জন্য নির্বাক ছবির সঙ্গে বাদ্যযন্ত্রীরা বাজনা বাজাতেন, কখনো সাউন্ড এফেক্ট এমনকি ধারাবিবরণীর ব্যবস্থা থাকত, সাধারণত অভিক্ষেপণ যন্ত্র যিনি চালাতেন তিনিই এই ধারাবিবরণীর দায়িত্ত্বে থাকতেন। বেশিরভাগ দেশে চলমান ছবির ফাঁকে ফাঁকে ইন্টারটাইটেল বা ছাপানো লেখা সম্বলিত কার্ড গুঁজে দিয়ে কথপোকথন বা কাহিনীর খুঁটিনাটি বর্ণনা করে দেওয়া হত, কিন্তু জাপানের চলচ্চিত্রে সম্পূর্ণ নির্বাক যুগ ধরেই মানুষের দ্বারা কাহিনীবর্ণনই চলমান ছবির সঙ্গে সঙ্গত করে এসেছে। এই প্রযুক্তিগত সমস্যার সমাধান ঘটে ১৯২৩ এ এসে।

এই ধারার চেয়ে কিছুটা আলাদা ছিল ইলাস্ট্রেটেড সং বা সচিত্র সঙ্গীত প্রদর্শনী। ১৮৯৪ তে যুক্তরাষ্ট্রের ভডেভিল হাউসগুলিতে (এক বিশেষ ধরনের বিচিত্রানুষ্ঠানগৃহ) এইধরনের প্রদর্শনীর উদ্ভব হয় আর প্রায় ১৯৩০ দশকের শেষ অব্দি চলচ্চিত্র প্রেক্ষাগৃহগুলোতে টিঁকে থাকে। স্টিরিওপ্টিকন জাতীয় ম্যাজিক লণ্ঠন যন্ত্রের সাহায্যে হাতে রাঙানো স্থিরচিত্রের স্লাইড প্রক্ষেপণ করা হত, সঙ্গে থাকত পিয়ানোবাদন সহযোগে গান (কখনো পূর্বগৃহীত সঙ্গীত)। গানের কাহিনীকেই স্লাইডের সাহায্যে চিত্ররূপ দেওয়ার চেষ্টা করা হত, কাহিনী এগোনোর সঙ্গে সঙ্গে স্লাইড পাল্টে দেওয়া হত। সচিত্র সঙ্গীত প্রদর্শনীর উদ্দেশ্য ছিল শীট মিউজিকের (বিশেষ ধরনের হাতে লেখা বা ছাপানো সঙ্গীতের স্বরলিপি) বিক্রি বাড়ানো, সেইসময় এইরকম একেকটা স্বরলিপি দশ লক্ষ কপিও বিক্রি হয়েছে। পরবর্তীকালে, চলচ্চিত্রের উত্থানের পরে, এইধরনের সচিত্র সঙ্গীত দেখান হত চলচ্চিত্র শুরুর আগে বা রিল পরিবর্তনের সময়।

১৯১৪ সালে "দি ফটো-ড্রামা অফ ক্রিয়েশন" বা ‘সৃষ্টির চিত্রনাট্য’ নামের এক অবাণিজ্যিক উদ্যোগে চলমান ছবি ও শব্দকে সমলয়ে আনার চেষ্টা করা হয়। জেহোভার সাক্ষী ধর্মগোষ্ঠীর অনুগত সংগঠন ওয়াচ টাওয়ার বাইবেল এন্ড ট্রাক্ট সোসাইটি অফ পেনসিলভেনিয়া আট ঘণ্টার এই প্রদর্শনীটি প্রযোজনা করে, আশিটি শহরে এটা প্রতিদিন দেখান হত, যুক্তরাষ্ট্র আর কানাডার প্রায় আশি লক্ষ মানুষ এই প্রদর্শনী দেখেছিলেন।

সঠিক অনুচ্ছেদ শিরোনাম কোনটি?
titleA. প্রাথমিক যুগ
titleB. পূর্ণতাপ্রাপ্তি
titleC. চলচ্চিত্রের জন্ম
titleD. ১৯৫০ এর দশক
উত্তর: titleA
১৯৪৩ খ্রিষ্টাব্দের শেষ দিকে বঙ্গীয় প্রাদেশিক মুসলিম লীগের কাউন্সিল অধিবেশনে আবুল হাশিম সাধারণ সম্পাদক নির্বাচিত হন। আবুল হাশিমের সাংগঠনিক শক্তির বলে ১৯৪৪ খ্রিষ্টাব্দের আগস্টের মধ্যে পূর্ব বঙ্গে মুসলীম লীগের সভ্য সংখ্যা দাঁড়ায় দশ লক্ষে। ১৯৪৪ খ্রিষ্টাব্দে আবুল হাশিম ঢাকায় চলে আসেন এবং ১৫০ নং মোগলটুলীতে ৯ এপ্রিল মুসলিম লীগ কর্মী-শিবির স্থাপন করেন। এই কর্মী শিবিরের নেতৃত্বে ছিলেন শামসুল হক। এই কর্মী শিবির হতেই পরবর্তীতে ছাত্রলীগ ও আওয়ামী মুসলিম লীগ (পরে আওয়ামী লীগ) জন্ম লাভ করে।

শামসুল হকের নেতৃত্বেই এই কর্মী শিবির ১৯৪৫-৪৬ খ্রিষ্টাব্দে পূর্ব বাংলায় মুসলিম লীগকে জনসাধারণের গণসংগঠনে পরিণত করে। মুসলিম লীগ ১৯৪৫ খ্রিষ্টাব্দের নভেম্বর মাসে কেন্দ্রীয় আইন পরিষদের নির্বাচনে পূর্ববঙ্গের মুসলিম লীগ মনোনীত প্রার্থীরা প্রায় সকলেই জয় লাভ করে। ১৯৪৬ খ্রিষ্টাব্দের প্রাদেশিক আইন সভার নির্বাচনে মুসলিম লীগ শতকরা ৯৭ ভাগ আসনেই জয়লাভ করে। তখন একমাত্র বাংলা ছাড়া ভারতের আর কোথাও কোন প্রদেশে মুসলিম লীগের একক সরকার ছিল না। বাংলায় মুসলিম লীগের মন্ত্রিসভা না থাকলে জিন্নাহ মুসলিম লীগকে ভারতের মুসলমানদের প্রতিনিধিত্বকারী দল হিসেবে প্রতিষ্ঠিত করতে পারতেন না এবং কংগ্রেসও ভারত বিভাগ মেনে নিতে পারত না। এদিক দিয়ে বিবেচনায় পাকিস্তান সৃষ্টিতে শামসুল হকের গুরুত্বপূর্ণ অবদান অনস্বীকার্য। এছাড়া ভারত বিভাগের সময় সিলেটে গণভোটে জামায়াতে উলামায়ে হিন্দের প্রবল বিরোধীতার মুখে ঐ কর্মী শিবিরের সদস্যদের অক্লান্ত পরিশ্রমেই সিলেট পাকিস্তানভুক্ত হতে পেরেছিল।

সঠিক অনুচ্ছেদ শিরোনাম কোনটি?
titleA. নিখোঁজ জীবন ও মৃত্যু
titleB. বাহান্নর একুশে ফেব্রুয়ারি
titleC. পাক-ভারত স্বাধীনতা পূর্ব রাজনীতি
titleD. আওয়ামী মুসলিম লীগ
উত্তর: titleC
আব্বাসীয়রা উমাইয়া আমলে অনারবদের প্রতি সামাজিক অসাম্যের ফলে সৃষ্ট অসন্তোষের মাধ্যমে ক্ষমতায় এলেও সাম্রাজ্য দ্রুত আরব পরিচয় ধারণ করে। জ্ঞান আরবি ভাষায় সাম্রাজ্য জুড়ে আদানপ্রদান করা হত। বিভিন্ন জাতির লোকেরা তাদের দৈনন্দিক জীবনে আরবি বলা শুরু করে। অন্য ভাষা থেকে রচনা আরবিতে অনুবাদ করা হয়। এক নতুন ইসলামি পরিচয় জন্মলাভ করে যাতে পূর্ব সময়ের আরব সংস্কৃতির সাথে মিথস্ক্রিয়া করে। এ সংস্কৃতি ইউরোপে বিস্ময়কর ছিল।

আব্বাসীয়রা শিয়াদের সাথে পাল্টা অবস্থানে ছিল। উমাইয়াদের সাথে লড়াইয়ে শিয়ারা সমর্থন দিয়েছিল। আব্বাসীয় ও শিয়া উভয়েই মুহাম্মদ এর সাথে পারিবারিক সম্পর্কের কারণে আইনগত বৈধতা দাবি করেছিল। ক্ষমতায় থাকাকালে আব্বাসীয়রা সুন্নি মতাদর্শকে ধারণ করে এবং শিয়াদের সমর্থন দান থেকে বিরত থাকে। এরপর অল্প সময় পর বার্বা‌র খারিজিরা ৮০১ সালে উত্তর আফ্রিকায় একটি স্বাধীন রাষ্ট্র প্রতিষ্ঠা করে। ৫০ বছরের মধ্যে মাগরেবের ইদ্রিসি ও ইফ্রিকিয়ার আগলাবি ও এর অল্পকাল পর মিশরের ইকশিদি ও তুলিনিরা কার্যকরীভাবে আফ্রিকার স্বাধীনতা লাভ করে।

আল রাদির সময় আব্বাসীয় কর্তৃত্ব ভেঙে যেতে থাকে। এসময় তাদের তুর্কি বংশোদ্ভূত সেনাপতিরা খিলাফতকে অর্থ প্রদান বন্ধ করে দেয়। এসব সেনাপতিরা কার্যত স্বাধীন ছিল। এমনকি বাগদাদের কাছের প্রদেশগুলোও আঞ্চলিক রাজবংশের শাসন দাবি করতে থাকে।

সঠিক অনুচ্ছেদ শিরোনাম কোনটি?
titleA. কারণ
titleB. ইসলামি পরিচয়ের সমৃদ্ধি
titleC. বিজ্ঞান
titleD. সামরিক শক্তির পুনরুত্থান (১১১৮-১২০৬)
উত্তর: titleB
মার্কিন যুক্তরাষ্ট্রের স্থানীয় প্রতিনিধি (কালামাজু, মিশিগান), এনার্জি এন্ড কমার্স সাবকমিটি অন টেলিকমিউনিকেশনস এন্ড দ্যা ইন্টারনেটের চেয়ারম্যান ফ্রেড উপটন ইন্টারনেটে ব্যক্তিগত মোবাইল ফোন রেকর্ডের সহজ অনুপ্রবেশ সম্পর্কে উদ্বেগ প্রকাশ করেন। হাউজ এনার্জি এন্ড কমার্স কমিটির “ফোন রেকর্ডস ফর সেল: হোয়াই আর নট ফোন রেকর্ডস সেফ ফ্রম প্রিটেক্সটিং?” এর বিতর্ক শোনার সময়ে যখন অ্যাটর্নি জেনারেল লিসা ম্যাডিগান ফাস্ট সোর্স ইনফরমেশন স্প্যাসালিস্ট. ইনক সংস্থাকে অভিযুক্ত করে, তখন ইলিনোইস অঙ্গরাজ্য প্রথম অনলাইন নথি দালালদের অভিযুক্ত করতে সক্ষম হয়। মামলার একটি কপি অনুসারে ফ্লোরিডা ভিত্তিক কোম্পানিটি কতিপয় ওয়েবসাইট পরিচালনা করে যেগুলো অর্থের বিনিময়ে মোবাইল টেলিফোন নথি বিক্রি করে। ফ্লোরিডা এবং মিসৌরির অ্যাটর্নি জেনারেল খুব দ্রুত ম্যাডিগানের পন্থা অবলম্বন করার মাধ্যমে ১ম তথ্য উৎস বিশেষজ্ঞদের বিরুদ্ধে মামলা দায়ের করে এবং মিসৌরির ক্ষেত্রে অন্যতম তথ্য দালাল সংস্থা ফাস্ট ডাটা সলিউশন, ইনক-কে নিষিদ্ধ করার মাধ্যমে।

বিভিন্ন বেতার সেবাদাতা প্রতিষ্ঠান যেমন টি-মোবাইল, ভেরাইজন এবং চিনগুলার নথি দালালদের বিরুদ্ধে মামলা দায়ের করে, সেই সাথে চিনগুলার ফাস্ট ডাটা সলিওশন এবং ফাস্ট সোর্স ইনফরমেশন স্প্যাসালিস্টের বিরুদ্ধে করা আদেশজারিতে জিতে যায়। মার্কিন সেনেটর চার্লস স্কিউমার একইভাবে ২০০৬ সালের ফেব্রুয়ারিতে (নিউ ইয়র্ক) আইন প্রণয়নের সূত্রপাত করেন। ২০০৬ সালের ভোক্তা টেলিফোন নথি সংরক্ষণ আইন মোতাবেক মোবাইল ফোন, ল্যান্ডলাইন এবং ভয়েস ওভার ইন্টারনেট প্রোটোকল (ভিওআইপি) গ্রাহকদের তথ্য চুরির ঘটনাকে গুরুতর অপরাধ বলে গণ্য করা হবে।

সঠিক অনুচ্ছেদ শিরোনাম কোনটি?
titleA. ফাস্ট সোর্স ইনফরমেশন স্প্যাসালিস্ট
titleB. আইন
titleC. কুইড প্রো কিউ
titleD. কেভিন মিটনিক
উত্তর: titleA
হায়দ্রাবাদ এর নিজামএর সময় লাতুর ছিল একটি গুরুত্বপূর্ণ বাণিজ্য কেন্দ্র। এটি একটি শিল্প কেন্দ্র এবং কৃষি ভিত্তিক অর্থনীতি। লাতুর মারাথওয়াড়া-এর ক্রমবর্ধমান শিল্পকৌশল হাব।

লাতুর এ উতপাদিত ডালের গুণ ও পরিমাণের জন্য লাতুর সমগ্র ভারতে পরিচিত বিশেষ করে তুর ডাল বা অড়হর ডাল লাতুরের প্রধান উতপাদিত পণ্য। এছাড়াও মুগ, মুসুর এবং ছোলার ডালের একটি প্রধান বাণিজ্যিক কেন্দ্র হল লাতুর। এখানে বিবিধ তৈল বীজ প্রধানত সূরযমুখী এবং সোয়াবীন উতপাদন হয় এখানে। তাছাড়া তালা চাবি, পেতলের বাসনপত্র, গুঁড়া দুধ ইত্যাদির জন্যেও পরিচিত লাতুর। এটি মঞ্জরা, শক্কর কারখানা, বিকাশ ইত্যাদি চিনিকলের জন্যও বিখ্যাত।

সঠিক অনুচ্ছেদ শিরোনাম কোনটি?
titleA. অরথনীতি
titleB. রেল
titleC. আকাশপথ
titleD. শহর
উত্তর: titleA
অ্যামিস কিশোর বয়সেই ফুটবল খেলায় গভীর অনুরক্ত ছিলেন ও নিয়মিত রুটিনমাফিক খেলতে যেতেন। কিন্তু ঐ বয়সেই ফুটবল খেলায় পিঠে গুরুতর আঘাতপ্রাপ্ত হন।

১৯৬৬ মৌসুমে ওয়েস্ট ইন্ডিজের বিপক্ষে অনুষ্ঠিত ৫ম টেস্টের মাধ্যমে ইংল্যান্ডের পক্ষে তার টেস্ট অভিষেক ঘটে। এর মাধ্যমেই তিনি নিজেকে টেস্ট ব্যাটসম্যান হিসেবে প্রতিষ্ঠিত করেন। প্রতিরক্ষামূলক হেলমেট ব্যবহারে প্রথমদিককার ব্যাটসম্যানদের অন্যতম ছিলেন তিনি। ৩,৬১২ টেস্ট রান করার সময় তিনি এগারোটি অর্ধ-শতক ও এগারোটি শতক হাঁকান। তন্মধ্যে ওয়েস্ট ইন্ডিজের বিপক্ষে দু’টি ডাবল সেঞ্চুরি করেন। ১৯৭৩-৭৪ মৌসুমে কিংস্টনে ওয়েস্ট ইন্ডিজের বিপক্ষে অপরাজিত ২৬২* রান প্রথম-শ্রেণীর ক্রিকেটেও তার সর্বোচ্চ রান। ঐ টেস্টটি ড্রয়ে পরিণত হয়। ১৯৭৫ সালে ইংল্যান্ড দল থেকে বাদ পড়েন অ্যামিস। ১৯৭৬ সালে ওভালে ওয়েস্ট ইন্ডিজের বিপক্ষে শেষ টেস্টে দলের সাথে যুক্ত হন। কিন্তু প্রথম ইনিংসে তার ২০৩ রান ইংল্যান্ডকে পরাজয়ের হাত থেকে রক্ষা করতে সক্ষম হয়নি। ১৯৭৭ সালে দল থেকে বাদ পড়লে স্বেচ্ছা নির্বাসন থেকে জিওফ্রে বয়কটের ফিরে আসার সুযোগ ঘটে।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. একদিনের আন্তর্জাতিক
titleC. মূল্যায়ণ
titleD. অবসর
উত্তর: titleA
২০১১ সালের আদমশুমারী অনুসারে এখানকার জনসংখ্যা ৩,৬৯,৬৫২ জন (প্রায়); যার মধ্যে পুরুষ ১,৬৮,৯৫৫ জন (প্রায়) এবং মহিলা ২,০০৬৯৭ জন (প্রায়)। এখানে প্রতি বর্গ কিলোমিটারে লোকসংখ্যার ঘনত্ব ১,৫৬৩ জন। মোট ভোটার সংখ্যা ২,২৫,৭১৭ জন; পুরুষ ভোটার সংখ্যা ৯৫,০৩৯ জন ও মহিলা ভোটার সংখ্যা ১,১০,৬৭৮ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ৭২,৭১৭ টি।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান ও সীমানা
titleC. শিক্ষা
titleD. জনসংখ্যার উপাত্ত
উত্তর: titleD
ইউক্রেনের কিয়েভের জাতীয় জাদুঘরে সংরক্ষিত আছে হাতির দাঁত দিয়ে নির্মিত একটি পাখিমূর্তি। স্বস্তিকা চিহ্ন খোদাইকৃত রয়েছে এর গায়ে। বিস্ময়কর ব্যাপার হলো, রাশিয়ার সীমান্তবর্তী এলাকায় প্রাপ্ত এই পাখিমূর্তির বয়স পাঁচশ' কিংবা এক হাজার বছর নয়, অন্তত ১৫ হাজার বছর!

মানুষ ততদিনে শিকার ছেড়ে কৃষিতে থিতু হয়েছিল, ভূমির উর্বরতার প্রতি বেড়েছিল দুর্বলতা। ফলে সে সময়ে স্বস্তিকাকে উর্বরতার প্রতীক হিসাবে গণ্য করা হতো- এমনটা দাবি খুব একটা অমূলক নয়।

খ্রিষ্টের জন্মের সাত হাজার বছর আগেরও এই চিহ্নের নিদর্শন পাওয়া গেছে। কিয়েভের জাদুঘরেই স্বস্তিকা চিহ্ন সম্বলিত একটি চার হাজার বছরের পুরনো মাটির পাত্রও আছে।

খ্রিষ্টপূর্ব ৭০০ সালের গ্রীস। অদ্ভুতভাবে তারাও স্বস্তিকার ব্যাপারে বেশ ভালোই জানতো। পিথাগোরাস স্বস্তিকাকে সনাক্ত করেছেন আসমান ও জমিনের যুক্তকারী হিসাবে। গ্রীসের পাত্র এবং বাসনাদিতে এই চিহ্ন প্রমাণ করে তার জনপ্রিয়তা। ঘর কিংবা বিভিন্ন স্থাপনাতেও দেখা যায় এর আধিপত্য। সম্প্রতি আনাতোলিয়ার ঐতিহাসিক ট্রয়ে খননকার্য চালানোর সময়ও কিছু প্রত্নতাত্ত্বিক নিদর্শন পাওয়া গেছে স্বস্তিকার স্বাক্ষর সহকারে।

ফিনিশীয় সংস্কৃতিতে প্রতীকটি ব্যবহার করতো প্রধানেরা।
ফিনিশীয়রা স্বস্তিকাকে গণ্য করেছে সূর্যের প্রতিনিধি হিসেবে। শুধুমাত্র ধর্মীয় যাজকেরাই এর ব্যবহার করতো। ভূমধ্যসাগরকে কেন্দ্র করে তারা গড়ে তুলেছিল প্রাচীন পৃথিবীর অর্থনৈতিক উপনিবেশবাদী সাম্রাজ্য। ফিনিশীয় ও গ্রীকদের সাথে লিডীয়, হিব্রু এবং মিশরীয়দের যোগাযোগ ছিল নিত্যদিনের। তাই সেসব সভ্যতার সাথেও প্রতীকটির পরিচিতি থাকা স্বাভাবিক।

সঠিক অনুচ্ছেদ শিরোনাম কোনটি?
titleA. মধ্যযুগে ইউরোপে
titleB. প্রস্তর যুগ
titleC. বিশ্বাস ও প্রসার
titleD. বিবিধ
উত্তর: titleB
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; তবে এখানে প্রাকৃতিক গ্যাসের সরবরাহ নেই।

সঠিক অনুচ্ছেদ শিরোনাম কোনটি?
titleA. প্রদত্ত সুযোগ-সুবিধা
titleB. অবস্থান
titleC. উত্পাদিত পণ্য
titleD. রপ্তানি
উত্তর: titleA
বিহারে আফগান বিদ্রোহ দমনের পর নবাব রাজধানীতে ফিরে যান এবং পুরো বর্ষাকাল সেখানে অবস্থান করেন। পুরো ১৭৪৮ সাল জুড়ে উড়িষ্যা এবং মেদিনীপুর পর্যন্ত অঞ্চল নিরবচ্ছিন্নভাবে মারাঠাদের নিয়ন্ত্রণে থাকে।

১৭৪৯ সালের মার্চে আলীবর্দী উড়িষ্যা পুনর্দখলের জন্য যাত্রা করেন। তিনি মেদিনীপুর থেকে জঙ্গলাকীর্ণ পথে মীর হাবিব ও মারাঠাদের অনুসরণ করে উড়িষ্যায় উপস্থিত হন। ১৭৪৯ সালের মে মাসে তিনি মারাঠাদেরকে পরাজিত করে উড়িষ্যার রাজধানী কটক ও অন্যান্য স্থান পুনরুদ্ধার করেন। কয়েকটি ছোটোখাটো সংঘর্ষের পর মারাঠারা আর যুদ্ধ না করে কেবলই পালাতে থাকে। ১৭৪৯ সালের জুনের মাঝামাঝি উড়িষ্যা পুনর্দখল সম্পূর্ণ হয়।

সঠিক অনুচ্ছেদ শিরোনাম কোনটি?
titleA. নবাবের উড়িষ্যা পুনরুদ্ধার
titleB. নবাবের মেদিনীপুর পুনরুদ্ধার
titleC. পটভূমি
titleD. বর্ধমানের যুদ্ধ
উত্তর: titleA
বোয়ালখালী উপজেলার পূর্বাংশে আমুচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে শ্রীপুর খরণদ্বীপ ইউনিয়ন; পশ্চিমে পোপাদিয়া ইউনিয়ন, সারোয়াতলী ইউনিয়ন ও আহলা করলডেঙ্গা ইউনিয়ন; দক্ষিণে আহলা করলডেঙ্গা ইউনিয়ন এবং পূর্বে আহলা করলডেঙ্গা ইউনিয়ন ও রাঙ্গুনিয়া উপজেলার সরফভাটা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. অবস্থান ও সীমানা
titleC. প্রশাসনিক কাঠামো
titleD. জনসংখ্যার উপাত্ত
উত্তর: titleB
ফরিদী ১৯০৩ সালের ২৫ মে ফরিদপুর জেলার  নড়িয়া উপজেলায় জন্মগ্রহণ করেন। গ্রামের মকতবে প্রাথমিক শিক্ষা অর্জন শেষে ১৯২৩ সালে নিউ স্কিম পদ্ধতির হাই মাদ্রাসা থেকে এন্ট্রান্স ও ১৯২৫ সালে ইন্টারমিডিয়েট পাস করেন। ঢাকা বিশ্ববিদ্যালয়ের ইসলামী শিক্ষা বিভাগ থেকে ১৯২৮ সালে স্নাতক (সম্মান) ও ১৯২৯ সালে স্নাতকোত্তর ডিগ্রি অর্জন করে । পরে তৎকালিন সরকারি কর্মস্থলে থাকাবস্থায় অনিয়মিত পরীক্ষার্থী হিসেবে ১৯৩৩ সালে ফার্সি সাহিত্যে দ্বিতীয়বার মাস্টার্স ডিগ্রি অর্জন করেন। পরে তিনি বিলেতের লিডস বিশ্ববিদ্যালয় থেকে ডিপ্লোমা ইন এডুকেশন এবং আমেরিকার ইউনিভার্সিটি অব ইলিনয় অ্যাট আর্বানা-শ্যাম্পেইন থেকে শিক্ষা প্রশাসনে অ্যাডভান্সড সার্টিফিকেট অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রাথমিক ও শিক্ষা জীবন
titleC. গ্রন্থ
titleD. মৃত্যু
উত্তর: titleB
১৯৯৩-৯৪ মৌসুমে ১৮ বছর বয়সে নাটালের সদস্যরূপে বেঙ্কেনস্টেইনের অভিষেক ঘটে। ম্যালকম মার্শালের ছত্রচ্ছায়ায় খেলেন। মার্শালের বিশ্লেষণধর্মী অধিনায়কত্বের ধরন তরুণ বেঙ্কেনস্টেইনকে মুগ্ধ করে। এ সংক্রান্ত বিষয়ে পরবর্তীকালে মন্তব্য করেন যে, ‘আমার চোখে তিনি অধিনায়কের শিল্পীস্বত্ত্বাকে অন্য পর্যায়ে নিয়ে গেছেন’।

১৯৯৬ মৌসুম শেষে ম্যালকম মার্শাল নাটাল দল থেকে চলে যাবার সময় বেঙ্কেনস্টেইনের বয়স ছিল মাত্র ২২ বছর। তাকে মার্শালের পরিবর্তে দলের অধিনায়কের দায়িত্বভার প্রদান করা হয়। দায়িত্ব নেয়ার পর প্রথম খেলায় বর্ডারের বিপক্ষে বিরাট ব্যবধানে পরাজিত হয় তার দল। পরবর্তীতে অবশ্য চারদিনের ও একদিনের খেলাগুলোয় জয়ের ধারায় ফিরে আসে নাটাল দল। ২০০৫ মৌসুমে ডারহামের পক্ষে খেলার জন্য চুক্তিবদ্ধ হন। প্রথম মৌসুমেই ক্লাবের বর্ষসেরা ক্রিকেটার মনোনীত হন। এ সময়ে দলীয় অধিনায়ক মাইক হাসি ও পল কলিংউডের অনুপস্থিতির কারণে দলের অধিনায়কের দায়িত্ব গ্রহণ করেন। তিনি সর্বমোট ১৪২৭ রান তুলেন যা ডারহামের জন্য রেকর্ডবিশেষ। পরবর্তীতে ২০০৯ সালে মাইকেল ডি ভেনুতো এ রেকর্ডটুকু নিজের করে নেন। ২০০৮ সালে ডেল মন্তব্য করেন যে, এটিই তার শেষ ক্রিকেট মৌসুম। এর প্রধান কারণ হিসেবে জানান যে, কনসেটে স্বীয় স্ত্রী জ্যাকুলিন ও সন্তানকে অধিক সময় দিতেই তিনি এ সিদ্ধান্ত নিয়েছেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. খেলোয়াড়ী জীবন
titleC. কোচিং
titleD. সম্মাননা
উত্তর: titleB
যে সব যন্ত্রাংশ দিয়ে ব্রিজ নির্মিত হয়, তার মেয়াদ অনেক আগেই ফুরিয়েছে। অনেক যন্ত্রপাতিই এখনও আর পাওয়া যায় না। তার জন্য ঘন ঘন সেতুটি বিকল হয়ে পরছে। অনেক সময় সেতুর লিভার ঠিকমতো কাজ করছে না। ২০১৭ সালের অগাস্ট মাসে ৬ এবং ২০১৮ সালের জুন মাসে সেতুর দু'দিকের পাটাতন ঠিকমতো জোড়া না লাগায় গাড়ি চলাচল বন্ধ রাখতে হয়। মেরামতের জন্য প্রায় ৪৮ ঘণ্টার উপর ব্রিজ বন্ধ রাখতে হয়। তার জেরে এলাকায় বিক্ষোভ পর্যন্ত হয়। এ সবের জন্য ব্রিজের উপর দিয়ে জাহাজ চলাচলে যেমন ঝক্কি বাড়ছে, তেমনি গাড়ি চলাচলে সমস্যা হচ্ছে।

সঠিক অনুচ্ছেদ শিরোনাম কোনটি?
titleA. পুনর্গঠন
titleB. সমস্যা
titleC. ইতিহাস
titleD. বিশিষ্ট
উত্তর: titleB
বাঁকুড়া জেলার অর্থনীতি মূলত কৃষিভিত্তিক। জেলায় শতকরা ৮২ জন কৃষিজীবি। আবার জেলার মোট শ্রমশক্তির ৩১% কৃষক ও ৩৫% কৃষিমজুর। এই জেলার প্রধান উৎপন্ন ফসলগুলি হল ধান, গম, ডাল, তৈলবীজ, পাট, মেস্তা, আলু, শুকনো লঙ্কা ও আদা। জেলার ৫০% জমিতেই কৃষিকাজ হয়। এছাড়া রেশমকীটের খাদ্য তুঁতগাছের চাষও হয়। তবে প্রতিকূল জলবায়ু ও ভূপ্রকৃতি এবং জলের অপর্যাপ্ত সরবরাহের জন্য চাষাবাদ অনেক ক্ষেত্রেই বিঘ্নিত হয়। তাই আধুনিক কৃষিপ্রযুক্তির সাহায্যে জেলার মোট কৃষি উৎপাদন বৃদ্ধির চেষ্টা চলছে।

বাঁকুড়ায় বৃহদায়তন শিল্প গড়ে না উঠলেও ক্ষুদ্র ও কুটিরশিল্পে এই অঞ্চল ঐতিহ্যবাহী। এই শিল্পগুলির মধ্যে রেশম, সুতি ও তসরের বয়ন প্রধান। লাল ‘ধূপছায়া’ শাড়ি, রেশম ও সুতি মিশ্রিত ‘খুটনি’ কাপড়, ‘ফুলম’ শাড়ি ও বিশেষত বিষ্ণুপুরের ‘বালুচরি’ শাড়ি জগদ্বিখ্যাত। বাঁকুড়া সদর মহকুমার শুশুনিয়ায় পাথর কেটে দেবদেবীর মূর্তি ও থালাবাসন তৈরির শিল্প বাঁকুড়া ও পার্শ্ববর্তী অঞ্চলে বেশ জনপ্রিয়। এছাড়া পিতলের ডোকরা শিল্প আজ দেশ-বিদেশে লোকের দৃষ্টি আকর্ষণ করছে। বাঁকুড়ার সাংস্কৃতিক আইকন হল ঘোড়া। হাতি, ঘোড়া ও মনসার ঝাঁপি তৈরির জন্য খাতড়া মহকুমার তালডাংরা ব্লকের পাঁচমুড়া বিখ্যাত। চামড়ার জুতো 
তৈরিতেও জেলার ঐতিহ্য রয়েছে।

বাঁকুড়া একটি খনিজ সমৃদ্ধ জেলা। শালতোড়া, মেজিয়া, বড়জোড়া ও গঙ্গাজলঘাটি অঞ্চলের কয়লা, থানাপাহাড়, চেরাডংরি অঞ্চলের টাংস্টেন, রানিবাঁধ থানার ঝিলিমিলি অঞ্চলের অভ্র ও রাইপুর অঞ্চলের চিনামাটি এই জেলার উল্লেখযোগ্য খনিজ।

সঠিক অনুচ্ছেদ শিরোনাম কোনটি?
titleA. জনতত্ত্ব
titleB. ইতিহাস
titleC. অর্থনীতি
titleD. পরবর্তীকাল
উত্তর: titleC